Folketing
2011-04-26

Tak. Jeg synes, det er helt fair, at man, når der fremsættes lovforslag, kan have nogle uddybende spørgsmål, altså at man godt lige vil være sikker på, hvordan noget hænger sammen. Men jeg synes nu også, at ordførerens tale bar præg af meget negativitet i forhold til det private tilbud, og det lød, som om det eneste, man nu gør, er at lave sådan en registrering af og et tilsyn med de private. Jeg vil bare have ordføreren til at bekræfte, at det jo ikke udelukker, at vi fortsætter arbejdet med den danske kvalitetsmodel, og at vi fortsætter arbejdet med kliniske retningslinjer.